O‘zbekiston Xalqaro migratsiya tashkiloti bilan hamkorlikni kengaytiradi. Bu haqda Harakatlar strategiyasini “Yoshlarni qo‘llab-quvvatlash va aholi salomatligini mustahkamlash yili”da amalga oshirishga oid davlat dasturi loyihasida aytilgan. Qayd etilishicha, chora-tadbirlari rejasi ishlab chiqiladi. Rejada: Xalqaro migratsiya tashkiloti bosh direktorining O‘zbekistonga tashrifini tashkillashtirish;   2022–2023 yillarda hamkorlik bo‘yicha dasturi imzolanishini tashkil qilish;   Toshkentda Xalqaro migratsiya tashkiloti vakolatxonasi ochilishini tashkil qilish;   2030 yilgacha bo‘lgan davrda barqaror rivojlanish sohasida xalqaro tashkilotlar bilan hamkorlikni faollashtirish nazarda tutiladi. Bajarish muddati - 2021 yil 15 iyun, ijro uchun mas’ullar - Inson huquqlari milliy markazi, Tashqi ishlar vazirligi, Bandlik va mehnat munosabatlari vazirligi, Ichki ishlar vazirligi, manfaatdor vazirlik va idoralar.